Poor Things

***Poor Things*** er en film fra 2023 regissert av Yorgos Lanthimos. Filmen har mottatt flere filmpriser, blant annet fire Oscar-priser, to Golden Globe og prisen for beste utenlandske kinofilm under Amandaprisen 2024.

## Handling
I London under Viktoriatiden blir begynner studenten Max McCandles som assistent for kirurgen Dr. Godwin Baxter. Godwin er verge for en ung kvinne ved navn Bella. Godwin avslører at kvinnen, som var gravid, hadde begått selvmord ved å hoppe fra en bro. Etter å ha gjenfunnet liket hennes, gjenopplivet Godwin henne ved å bytte ut hjernen til den babyen hennes som fremdeles var i live etter at Bella døde. Men dette resulterte i at Bella fikk et spedbarns sinn. Med Godwins tillatelse ber Max om Bellas hånd i ekteskapet. Bella aksepterer, men ønsker seg større frihet og stikker av sammen med den dumme advokaten Duncan Wedderburn. Godwin bestemmer seg for å la Bella gå, og begynner et nytt eksperiment med en ung kvinne som heter Felicity.

Bella og Duncan legger deretter ut på en storslått reise, som begynner i Lisboa, hvor de to hyppig sex i tillegg til andre former for hedonisme. Men Bella blir stadig vanskeligere for Duncan å kontrollere. På et cruiseskip blir Bella snart venn med de andre passasjerene Martha og Harry, og blir interessert i filosofi. En stadig mer irritert Duncan begynner å hengi seg stadig mer til drikking og gambling. Under et stopp i Alexandria blir Bella dypt berørt etter å ha vært vitne til lokalbefolkningens fattigdom og problemer. Hun tar pengene Duncan har tjent på gambling og gir bort alt sammen, som igjen blir stjålet av mannskapet på cruiseskipet. Uten råd til resten av turen blir de to sparket ut av skipet ved Marseille, og de finner snart veien turen til Paris.

Etter å ha gått tom for midler, begynner Bella å arbeide ved et bordell - noe som gjør Duncan ytterligere rasende, og omsider resulterer i hans mentale sammenbrudd. I løpet av hennes tid ved bordellet kommer Bella under veiledning av Madame Swiney og blir venn med en annen prostituert, Toinette, som introduserer henne for sosialisme. En dødssyk Dr. Godwin ber Max om å bringe Bella til ham. Tilbake til London forsoner Bella seg med Godwin. Men general Alfie Blessington dukker opp, og Bella for Victoria. Han avslører at de giftet seg før hun hadde reist sin vei, og at han har kommet for å gjenvinne henne. Bella velger å forlate Max, og heller begynne et liv sammen med Alfie. Men hun innser raskt Alfies voldelige og sadistiske natur, og at det var derfor hun tidligere hadde begått selvmord ved å hoppe fra en bro for å komme seg ut av deres ulykkelige ekteskap.

Men generalen låser snart Bella inne i herskapshuset sitt, og krever at Bella skal drikke en cocktail som blant annet inneholder kloroform for å berolige henne. Men i stedet kaster hun hele cocktailen i ansiktet hans, noe som får ham til å skyte seg selv i foten før han besvimer. Dr. Godwin dør også kort tid senere, og Bella bestemmer seg snart for å fortsette Godwins arbeid som doktor - med hjelp fra Max og Toinette. Det blir også avslørt at Alfie har fått hjernen sin byttet ut, med hjernen til en geit.

## Skuespillere
* Emma Stone som Bella Baxter
* Mark Ruffalo som Duncan Wedderburn
* Willem Dafoe som Dr. Godwin Baxter
* Ramy Youssef som Max McCandles
* Christopher Abbott som Alfie Blessington
* Jerrod Carmichael som Harry Astley
* Margaret Qualley som Felicity
* Kathryn Hunter som Swiney

## Referanser


## Eksterne lenker
*